
KLASA:003-06/22-01
URBROJ: 2168/01-380-IV-01/01-22-
Pula,  28. rujna 2022. godine

Zapisnik sa 20. sjednica Upravnog vijeća
održane 28. rujna s početkom u 12:30 sati 

PRISUTNI ČLANOVI: dr.sc. Ezio Pinzan, izv.prof.dr.sc. Ticijan Peruško, izv.prof.dr.sc. Valter Boljunčić, Sanja Grbac Babić i Ivan Beletić Tatić
OSTALI PRISUTNI: Dekan dr.sc. Daglas Koraca, Jelena Glavaš -tajnica ureda dekana
ZAPISNIČAR: Jelena Glavaš 
Sjednicom predsjedava dr.sc. Ezio Pinzan. Sjednica započinje u 12:30 i konstatira se kako je ostvaren kvorum, te da sjednica Upravnog vijeća ima potrebnu većinu pa će sve odluke koje budu donesene biti pravovaljane. 

Predsjedavajući predlaže sljedeći  
DNEVNI RED
1. Prihvaćanje zapisnika sa 19. sjednice Upravnog vijeća Veleučilišta;
2. Odluka o usvajanju polugodišnjeg izvještaja o izvršenju financijskog plana za 2022.g.;
3. Suglasnost na dodatna zaduženja zaposlenika;
4. Razno.

Predsjednik daje dnevni red na glasanje. Dnevni red je jednoglasno usvojen.
Za riječ se javlja dekan dr.sc. Daglas Koraca koji upoznaje prisutne da je početkom tjedna od strane osnivača, Istarske županije, stigao dopis u kojem  traže da se do 4. listopada donese prijedlog financijskog plana za 2023. g. s projekcijama za 2024.g. i 2025.g. Ističe da se u tako kratkom vremenu nije uspio izraditi konačan prijedlog financijskog plana, te predlaže prisutnima da se danas pod točkom 4.Razno isti obrazloži, te da se u ponedjeljak 3. listopada sazove još jedna sjednica Upravnog vijeća na kojem će se o istom detaljnije raspravljati, obzirom da će do tada biti u potpunosti pripremljen. 
Svi prisutni izražavaju svoju suglasnost s navedenim. 

Ad 1.)
Prihvaćanje zapisnika s 19. sjednice Upravnog vijeća Veleučilišta: 
Predsjednik otvara raspravu o zapisniku sa 19. sjednice Upravnog vijeća Veleučilišta održane 1. srpnja 2022. g., a koji je članovima dostavljen putem elektroničke pošte.
Kako nije bilo primjedbi, Predsjednik daje navedeni zapisnik na glasanje.
Odluka je jednoglasno usvojena.

Ad 2.)
Odluka o usvajanju polugodišnjeg izvještaja o izvršenju financijskog plana za 2022.g., 
Riječ preuzima dekan, upoznaje prisutne sa stavkama navedenim u radnim materijalima koji su dostavljeni svima putem elektroničke pošte. Upoznaje prisutne da je realizacija prihoda u iznosu 46,85 %, odnosno u visini 2.526.370,65 kn. U odnosu na realizaciju rashoda iznos je 46,63 %, odnosno 2.281.170,65 kn. Dekan detaljnije iznosi aktivnosti centra Metris, formiranje i opremanje Veleučilišne knjižnice, otvaranje dva nova studijska programa, znanstvena istraživanja, Erasmus + program mobilnost, projekt WildBioAdapt, itd.
Ističe da su prihodi realizirani u iznosu 47,88 %, dok su rashodi 47,88 %. Upoznaje prisutne da je ta razlika između prihoda i rashoda pokrivena prenesenim viškom iz 2021.g., te da je raspoloživ višak prihoda u idućem razdoblju 242.615,99 kn.
Upoznaje prisutne da je elaborat za dva nova studija, preddiplomski stručni studij Menadžment u gastronomiji i kultura hrane i diplomski stručni studij Mehatronika predani u Ministarstvo znanosti i obrazovanje. Upoznaje prisutne da se u budućem razdoblju planira pokretanje cjeloživotnog obrazovanja. 
Za riječ se javlja izv.prof.dr.sc. Valter Boljunčić kojeg zanima da li su u izvještaj uključeni i prihodi Centra Metris. Dekan ga informira da jesu. Otvara se rasprava oko rada Centra Metrisa. Otvara se rasprava oko ukupnog broja upisanih studenata u akademskoj godini 2022/2023. Izv.prof.dr.sc. Ticijan Peruško traži pojašnjenje stavke „ostale naknade građanima i kućanstvima na temelju osiguranja i druge naknade.„ Dekan dr.sc. Daglas Koraca poziva Voditeljicu računovodstva Marilenu Radolović. Na sjednicu pristupa Marilena Radolović koja pojašnjava prisutnima da se navedeni konto odnosi na Erasmus mobilnost, odnosno studente i nastavnike koji odlaze na mobilnost. Zatvara se rasprava. Konstatira se da sjednicu napušta voditeljica računovodstva Marilena Radolović.
Predsjednik daje navedenu Odluku na glasanje.
Odluka o usvajanju polugodišnjeg izvještaja o izvršenju financijskog plana za 2022.g. je jednoglasno usvojena.

Ad 3.)
Suglasnost na dodatna zaduženja zaposlenika:
Predsjednik otvara raspravu, te riječ prepušta dekanu dr.sc. Daglasu Koraci. Dekan upoznaje prisutne da se ovdje radi o dodatnim zaduženjima poslova voditelja odjela i upravitelja kvalitete laboratorija Metrisa za djelatnicu doc.dr.sc. Vedranu Špadu. Upoznaje prisutne da su svi djelatnici koji imaju dodatna zaduženja dužni podnositi izvješće o svom dodatnom radu. Prezentira prisutnima izvješće koje je doc.dr.sc. Vedrana Špada podnijela. 
Kako navedeni poslovi predstavljaju dodatno zaduženje imenovanoj, potrebno je sukladno čl. 37. Pravilnika o ustroju radnih mjesta Veleučilišta dobiti suglasnost Upravnog vijeća. Tajnik upoznaje prisutne da je imenovana u razdoblju od listopada 2021. do rujna 2022.g. već obavljala navedene poslove, da se sukladno internim aktima Veleučilišta zaduženje može dati na razdoblje od 12  mjeseci, te je potrebno donijeti novu suglasnost za dodatna zaduženja. Zatvara se rasprava te se  Odluka daje na glasanje.
Odluka je jednoglasno usvojena.

Ad4.)
Razno:
Riječ preuzima dekan dr.sc. Daglas Koraca, koji prisutnima uručuje prijedlog financijskog plana za 2023.g. Za riječ se javlja izv.prof.dr.sc.Ticijan Peruško koji traži pojašnjenje stavki otpis potraživanja u iznosu od 50.000,00 kn. Dekan ga upoznaje da se u konkretnom slučaju radi o knjigovodstvenom otpisu potraživanja koja su starija od 5 godina, a koja su nenaplativa. Dekan ga upoznaje da je ustanova ta potraživanja utužila, te da smatra da će isti biti naplaćeni u postupku ovrhe, te da će isti u budućnosti predstavljati izvanredni prihod. Izv.prof.dr.sc. Ticijan Peruško ističe da nije prikazana struktura prihoda u prijedlogu financijskog plana koji je prezentiran. Dekan ga upoznaje da je prezentirana tablica usuglašena s osnivačem, a da bi do kraja tjedna trebala biti gotova kompletna tablica sa svim prihodima, rashodima, te izvorima financiranja. 
[bookmark: _GoBack]Dekan poziva voditeljicu računovodstva Marilenu Radolović da prezentira prijedlog financijskog plana. Voditeljica računovodstva upoznaje prisutne da su prihodi Veleučilišta ostali na nivou lanjskih, odnosno iznose 630.000,00 kn vlastiti prihodi, 280.000,00 kn usluge laboratorija Metris, te EU projekti , što u konačnici iznosi 1.800.000,00 kn. Za riječ se javlja dr.sc. Ezio Pinzan kojeg zanima da li su prihodi Metrisa oni koji su dodijeljeni od strane Županije ili vlastiti. Voditeljica računovodstva ga upoznaje da su to prihodi koje Metris ostvari vlastitim radom, odnosno provođenjem laboratorijskih analiza. Dekan upoznaje prisutne da je dobivena suglasnost od strane osnivača, Istarske županije na ovakav financijski plan. Dekan ističe da je sa osnivačem dogovoreno povećanje proračuna u iznosu od 1.200.000,00 kn, a koje se odnosi na povratak tri kolegice sa rodiljnog dopusta, zapošljavanje dva nova profesora; jedan profesor iz područja elektrotehnike, jedan iz područja fizike, marketinške aktivnosti za dva nova studija,  razvoja novih studijskih programa, EU projekt HATCH, projektna dokumentacija za obnovu zgrade. Otvara se rasprava oko obnove zgrade stare kirurgije. Zatvara se rasprava.

Predsjednik zaključuje sjednicu u 13:40.

Predsjednik Upravnog vijeća
Dr.sc. Ezio Pinzan

